
Text rozhodnutia
Súd: Krajský súd Nitra Spisová značka: 19Sd/38/2015 Identifikačné číslo súdneho spisu: 4015200220 Dátum vydania rozhodnutia: 24. 03. 2015 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2015:4015200220.2 Uznesenie Krajský súd v Nitre v právnej veci navrhovateľa: M. V., Z. XXX, A., proti odporkyni: Sociálna poisťovňa - ústredie, ul. 29. augusta 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov konania nemá právo na náhradu trov konania. o d ô v o d n e n i e : Navrhovateľ podal odvolanie proti rozhodnutiu odporkyne č. XXXX XXX XXXX X zo dňa 12. 11. 2014, ktorým mu bol podľa § 70 ods. 1, § 71 ods. 1 a § 112 ods. 2 a 6 zákona č. 461/2003 Z. z. o sociálnom poistení v znení neskorších predpisov (ďalej len "zsp") odňatý od 02. 01. 2015 invalidný dôchodok. Odporkyňa dôvodila tým, že základným predpokladom trvania nároku na invalidný dôchodok a jeho výplatu je, že poistenec spĺňa zákonom stanovené podmienky uvedené v § 70 ods. 1 zsp. Pretože podľa posudku posudkového lekára sociálneho poistenia pobočky Sociálnej poisťovne Nitra zo dňa 29. 10. 2014 navrhovateľ nie je od 29. 10. 2014 invalidný podľa § 71 ods. 1 zsp, lebo pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou, nárok na invalidný dôchodok mu zanikol. S uvedeným rozhodnutím navrhovateľ nesúhlasil, nakoľko v jeho zdravotnom stave neprišlo k žiadnemu zlepšeniu. Od augusta 2010 má rovnaké zrakové problémy a to bezdôvodne. Navrhovateľ dňa 20. 03. 2015 súdu písomne oznámil, že netrvá na podanom odvolaní a žiada vec ukončiť z dôvodu, že posudkový lekár sociálneho poistenia vyhovel opravnému prostriedku a invalidný dôchodok mu bol priznaný späť. Podľa § 250h ods. 2 OSP, až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa § 96 ods. 1 zákona, navrhovateľ môže vziať za konania späť návrh na jeho začatie, a to sčasti, alebo celkom. Ak je návrh vzatý späť celkom, súd konanie zastaví. Súd na základe späťvzatia opravného prostriedku navrhovateľa proti rozhodnutiu odporkyne konanie zastavil. O náhrade trov konania súd rozhodol podľa § 246c a § 146 ods. 1 OSP tak, že žiadnemu z účastníkov konania náhradu trov konania nepriznal, lebo konanie bolo zastavené. Poučenie: Proti tomuto uzneseniu možno podať odvolanie do 15 dní od jeho doručenia na podpísanom súde v dvoch vyhotoveniach. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup považuje za nesprávny a čoho sa odvolateľ domáha.

